Κανονισμός (ΕΚ) αριθ. 2224/2000 της Επιτροπής της 6ης Οκτωβρίου 2000 για τροποποίηση του κανονισμού (ΕΚ) αριθ. 2138/97 για την οριοθέτηση των ομοιογενών ζωνών παραγωγής ελαιολάδου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 2702/1999(2), τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου(3), όπως τροποποιήθηκε τελευταία από τον κανονισμό (ΕΚ) αριθ. 1639/98(4), και ιδίως το άρθρο 19, Εκτιμώντας τα ακόλουθα: (1) Το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και σε ελαιόλαδο πρέπει να καθορίζονται για κάθε ομοιογενή ζώνη παραγωγής επί τη βάσει των στοιχείων που παρουσιάζουν τα κράτη μέλη παραγωγής. (2) Η οριοθέτηση των ζωνών παραγωγής εμφαίνεται στο παράρτημα του κανονισμού (ΕΚ) αριθ. 2138/97 της Επιτροπής, της 30ής Οκτωβρίου 1997, για την οριοθέτηση των ομοιογενών ζωνών παραγωγής ελαιολάδου(5), όπως τροποποιήθηκε τελευταία από τον κανονισμό (ΕΚ) αριθ. 2075/98(6). Για διοικητικούς και διαρθρωτικούς λόγους, είναι αναγκαίο να τροποποιηθούν οι ομοιογενείς ζώνες παραγωγής για την περίοδο εμπορίας 1999/2000, ιδίως στην Ισπανία και στην Ιταλία. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΚ) αριθ. 2138/97 τροποποιείται ως εξής: 1. Το σημείο Α αντικαθίσταται από το παράρτημα του παρόντος κανονισμού. 2. Στο σημείο Δ, στη στήλη "Comunidad autónoma Aragón": α) στην επαρχία της "Zaragoza": - οι κοινότητες "Los Pintanos, Sobradiel, Añón, Albeta, El Burgo de Ebro και Utebo" προστίθενται στη ζώνη 1, - οι κοινότητες "Aladrén, Atea, Fuentes de Jiloca, Malanquilla, Mara, Montón, Murero, Nuévalos, Villarroya de la Sierra και Velilla de Jiloca" προστίθενται στη ζώνη 2, - η κοινότητα "Cuarte de Huerva" προστίθεται στη ζώνη 3, - οι κοινότητες "Añón, Remolinos, Bárboles, Murillo de Gallego και Pinseque" προστίθενται στη ζώνη 4, - οι κοινότητες "Abanto, Montón, Ruesca, Villarroya de la Sierra, Belmonte de Calatayud, Cervera de la Cañada και Salillas de Jalón" προστίθενται στη ζώνη 5, - οι κοινότητες "Cuarte de Huerva, Alborge και Velilla de Ebro" προστίθενται στη ζώνη 6· β) στην επαρχία της "Teruel": - η κοινότητα "Plou" προστίθεται στη ζώνη 3, - οι κοινότητες "La Cerollera, La Codoñera, Lledo, Las Parras de Castellote και Torrevelilla" προστίθενται στη ζώνη 4· γ) στην επαρχία της "Huesca": - η κοινότητα "Albero Bajo" προστίθεται στη ζώνη 2, - οι κοινότητες "Abizanda, Arén, Argavieso, Azara, Azlor, Baells, Barcabo, Benabarre, Casbas de Huesca, Estopiñán del Castillo, La Fueva, Graus, Isabena, Loporzano, Loscorrales, Lupiñen-Ortilla, Piracés, Salas Altas, Salillas, Senés de Alcubierre, Tardienta, Torralba de Aragón και Torres de Alcanadre" προστίθενται στη ζώνη 5. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Οκτωβρίου 2000.

[Source: multi_eurlex | Tokens: 2669]